CELEX: C2006/121/23
Language: et
Date: 2006-05-20 00:00:00
Title: Kohtuasi T-307/05:  8. augustil 2005  esitatud hagi — Fermont  versus  komisjon

20.5.2006   
            
            
               ET
            
            
               Euroopa Liidu Teataja
            
            
               C 121/13
            
         8. augustil 2005 esitatud hagi — Fermont versus komisjon
   (Kohtuasi T-307/05)
   (2006/C 121/23)
   Kohtumenetluse keel: prantsuse
   Pooled
   
      Hageja: Alain Fermont (Kraainem, Belgia) (esindajad: advokaadid L. Kakiese ja N. Luzeyemo)
   
      Kostja: Euroopa Ühenduste Komisjon
   Hageja nõuded
   
               —
            
            
               kohustada Euroopa Komisjoni lõpetama tema kahe ametniku, kes mõlemad rikuvad personalieeskirjade norme, tugevalt kahjustav tegevus hageja suhtes;
            
         
               —
            
            
               tuvastada õiguspärase ootuse kaitse kohustuse rikkumine;
            
         
               —
            
            
               tuvastada, et kaks süüdistatavat ametnikku on hagejat moraalselt ahistanud;
            
         
               —
            
            
               mõista Euroopa Komisjonilt välja kahjuhüvitis 5 040 000 eurot moraalse, füüsilise ja varalise kahju eest, mis tekkis hagejale komisjoni tegevusetuse tõttu seoses kahe ametniku tugevalt kahjustava tegevusega.
            
         Väited ja peamised argumendid
   Käesolevas kohtuasjas sõlmis hageja töölepingu Ettevõtluse arendamise keskusega (CDE), mis on AKV riikidest sõltuv struktuur. Lepingu täitmise raames pidi hageja korraldama kalapüügi tervishoiunõuete harmoniseerimise ja järelevalve São Tomé ja Príncipe'l ning Guinea lahel.
   Hageja väidab esiteks, et kostja takistas tema ülesannete täitmist.
   Samuti väidab hageja, et rikutud on Euroopa Parlamendi ja nõukogu määrust (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele, samuti personalieeskirjade sätteid, millega keelatakse moraalne ahistamine ja sätestatakse iseseisvuse kohustus.